31988R3036
L 271/93
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3036/88 НА КОМИСИЯТА
от 30 септември 1988 година
за изменение на Регламент (EИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (EИО) № 1109/88 (2), и по-специално член 6, параграф 7 от него,
като има предвид, че Регламент (EИО) № 3143/85 на Комисията (3), последно изменен с Регламент (EИО) № 2097/88 (4), въвежда режим за продажбата на намалени цени на масло от интервенция, предназначено за директна консумация под формата на концентрирано масло,
като има предвид, че с оглед на пазарната ситуация и на намаляването на публичните запаси от масло, намалението на цените, по които маслото се продава от интервенционните агенции по този режим, трябва да бъде адаптирано;
като има предвид, че член 13 от Регламент (EИО) № 3143/85 предвижда, че разходите, направени по този режим, се финансират съгласно втората, третата и четвъртата алинеи на член 4, параграф 1 от Регламент (EИО) № 1883/78 на Съвета (5), последно изменен с Регламент (EИО) № 2050/88 (6); като има предвид, че трябва да се предвиди финансирането на този режим в съответствие с обичайните финансови правила от 1 октомври 1988 г.;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (EИО) № 3143/85 се изменя, както следва:
1.
В член 2, параграф 1, „265 ECU“ се заменя с „240 ECU“ и „263 ECU“ се заменя с „238 ECU“.
2.
В член 13 вторият параграф се заменя със следното:
„Чрез дерогация от втората алинея на член 6, параграф 2 от Регламент (EИО) № 2776/88 на Комисията (7) загубите, произтичащи от вдигането на маслото съгласно последната алинея на член 2, параграф 4, осъществено през септември 1988 г., се приспадат в размер 100 % от разходите, които трябва да бъдат декларирани съгласно приложение II към Регламент (EИО) № 3184/83.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 1988 година.